बिशुनपुरा(गढ़वा) : प्रखंड के प्रशिक्षण भवन में गुरुवार को दलहन और तेलहन बीज का वितरण किया गया। इसकी जानकारी देते हुए एटीएम राकेश कुमार रजक ने बताया की भारत सरकार द्वारा चयनित प्रखंड के पिपरी कला गाँव के सौ ग्रामीणों को सरसों और मसूर का वितरण किया गया। जिसमें प्रतेक किसान को दो किलो सरसो तथा आठ किलो बन्द पैकेट मसूर का वितरण किया गया। वही जिला से आए जितेंद्र कुमार उपाध्याय ने उपस्थित किसानों को अच्छे उत्पादन के लिए तकनीक कि जानकारी भी दिया गया। मौके पर उप प्रमुख राम सहाय राम, सांसद प्रतिनिधि अवध बिहारी गुप्ता वीडीसी इंद्रजीत ठाकुर, धर्मेन्द्र सिंह सहित कई किसान उपस्थित थे।